Salmo 101 HLGN - मत्तियाह 101 SHB | Biblica América Latina\nSalmo 101 HLGN - मत्तियाह 101 SHB\nAng Promisa sang Hari\n1Ginoo, magakanta ako parte sa imo gugma kag hustisya.\nMagakanta ako sang mga pagdayaw sa imo.\n2 Magakabuhi ako nga wala sing kasawayan.\nSan-o mo bala ako palapitan?\nMagakabuhi ako nga wala sing kasawayan sa akon panimalay,[a]\n3 kag indi ko pagtugutan ang kalautan.\nKontra ko gid ang mga ginahimo sang mga tawo nga nagabiya sa Dios;\nindi ako maghimo sina.[b]\n4 Magapalayo ako sa mga tawo nga tiko ang ila nga panghunahuna;\nindi ako mag-intra sa ila kalautan.[c]\n5 Pagalaglagon ko ang bisan sin-o nga nagapanugidsugid sing malain parte sa iya isigkatawo.\nIndi ko pagtugutan ang mga buhat sang mga bugalon kag matinaas-taason.\n6 Pero pakitaan ko sang kaayo ang akon mga kasimanwa nga matutom sa Dios kag nagakabuhi nga wala sing kasawayan.\nMangin kaupod ko sila tungod kay tugutan ko sila nga mag-alagad sa akon.\n7 Ang mga tawo nga dayaon kag butigon indi makatiner sa akon palasyo.\n8 Kada adlaw laglagon ko ang akon mga kasimanwa nga malaot.\nMadula sila sa siyudad sang Ginoo.\n101:2 panimalay: ukon, ginharian.\n101:3 maghimo sina: ukon, magsapak sa ila.\n101:4 Magapalayo… kalautan: ukon, Indi ako maghunahuna sang tiko; indi ako maghimo sang kalautan.\nHLGN : Salmo 101